Document ID: /roh_data/filtered/fineweb-2-filterrobots_roh.jsonl.gz/68049

Il post da president dat Alberto Palaia giu, perquei ch'el saja elegì dal chantun Grischun sco delegà dal center per plurilinguitad. Quei ha Alberto Palaia confermà a RTR. Quai haja il chantun era pretendì per evitar conflicts d'interess tranter sia nova incumbensa ed il presidi d'ina organisaziun linguistica.
Alberto Palaia è stà 9 onns en la suprastanza – e dapi 3 onns president da la Surselva Romontscha. Ses successur ni successura vegn elegida ils 17 da zercladur a chaschun da la radunanza generala. Sia lavur sco delegà dal post spezialisà per plurilinguitad dal chantun Grischun entschaiva Palaia il mars. L'emprim en pensum parzial – ed a partir da l'avust en pensum cumplain.